Ki-ki maga mesterségét
Mottó: Csilingiling, dalolni kell!
                                       Sík Sándor
A bíboros nap felkel,
kiváncsin széttekint;
óráját tudja biztos
és lepihen megint.

A hold suhogva sétál
A fellegek között,
sarlója megsoványul,
míg árnyba öltözött.

A bokor kivirágzik,
gyarapszik egyre fel;
a madár fészket épít,
repül és énekel.

Csillagsugárba olvad
a halvány, esti pír,
az eső lefelé hull -
a költő verset ír.
Versek
Dsida Jenő
Magyar irodalom 1919-től napjainkig